CELEX: 32008R0112
Language: hu
Date: 2008-02-06 00:00:00
Title: A Bizottság 112/2008/EK rendelete ( 2008. február 6. ) egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Nošovické kysané zelí (OEM), Pardubický perník (OFJ), Aceite del Baix Ebre-Montsià vagy Oli del Baix Ebre-Montsià (OEM))

7.2.2008   
            
            
               HU
            
            
               Az Európai Unió Hivatalos Lapja
            
            
               L 33/3
            
         A BIZOTTSÁG 112/2008/EK RENDELETE
   (2008. február 6.)
   egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Nošovické kysané zelí (OEM), Pardubický perník (OFJ), Aceite del Baix Ebre-Montsià vagy Oli del Baix Ebre-Montsià (OEM))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:
   
               (1)
            
            
               Az 510/2006/EK rendelet 6. cikke (2) bekezdésének első albekezdésével összhangban és ugyanezen rendelet 17. cikkének (2) bekezdése alapján közzétették az Európai Unió Hivatalos Lapjában a Cseh Köztársaság kérelmét a „Nošovické kysané zelí”, illetőleg a „Pardubický perník” elnevezés bejegyzésére és Spanyolország kérelmét az „Aceite del Baix Ebre-Montsià” vagy „Oli del Baix Ebre-Montsià” elnevezés bejegyzésére (2).
            
         
               (2)
            
            
               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezéseket be kell jegyezni,
            
         ELFOGADTA EZT A RENDELETET:
   1. cikk
   Az e rendelet mellékletben szereplő elnevezések bejegyzésre kerülnek.
   2. cikk
   Ez a rendelet az Európai Unió Hivatalos Lapjában való megjelenését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. február 6-án.
      
         
            a Bizottság részéről
         
         Mariann FISCHER BOEL
         
            a Bizottság tagja
         
      
   
   
      (1)  HL L 93., 2006.3.31., 12. o. Az 1791/2006/EK rendelettel (HL L 363., 2006.12.20., 1. o.) módosított rendelet.
   
      (2)  HL C 102., 2007.5.5., 16. o. (Nošovické kysané zelí), HL C 103., 2007.5.8., 20. o. (Pardubický perník), HL C 105., 2007.5.9., 6. o. (Aceite del Baix Ebre-Montsià vagy Oli del Baix Ebre-Montsià).
   MELLÉKLET
   1.   A Szerződés I. mellékletében felsorolt, emberi fogyasztásra szánt mezőgazdasági termékek
   1.5. osztály.   Olajok és zsírok (vaj, margarin, étolaj stb.)
   SPANYOLORSZÁG
   Aceite del Baix Ebre-Montsià vagy Oli del Baix Ebre-Montsià (OEM)
   1.6. osztály.   Gyümölcs-, zöldség- és gabonafélék, feldolgozatlanul vagy feldolgozva
   CSEH KÖZTÁRSASÁG
   Nošovické kysané zelí (OEM)
   2.   Az 510/2006/EK rendelet I. mellékletében említett élelmiszerek
   2.4. osztály.   Kenyér, péksütemények, cukrászkészítmények és egyéb pékáru
   CSEH KÖZTÁRSASÁG
   Pardubický perník (OFJ)